এক বছরের কিছু বেশি সময় ধরে বন্ধ আছে কারখানা৷ গত বছর পুজোর সময় কর্মীরা ভেবেছিলেন, সাময়িক ভাবে হয়তো কারখানা বন্ধ হয়েছে৷ কয়েকদিন পর খুলে যাবে৷ তাই গত বছর ভালো ভাবেই পুজো হয়েছিল৷ কিন্তু, আশাপূরণ হয়নি। রাতুড়িয়া-অঙ্গদপুর শিল্পতালুকের বেসরকারি কারখানাটি খোলা দূরের কথা, তা একেবারে বন্ধ হয়ে যাওয়ায় বিপাকে পড়েছেন কর্মীরা৷ সবমিলিয়ে প্রায় ৫০০ কর্মী যুক্ত ছিলেন এই কারখানার সঙ্গে। সেখানকার কর্মীদের পক্ষে গত কয়েকমাসে সংসার চালানো দায় হয়ে উঠেছে, পুজোর চাঁদা দেবেন কী করে? কিন্তু, এই প্রতিকূল পরিস্থিতির কোপ এসে পড়েছে মূলতলার কালীপুজোয়।